als_Latn dik_Latn sag_Latn
Autobusi “rikthehet në stacion” për aleatët? PS, ndjesë për moszbatimin e marrëveshjes: Grup pune për zgjedhjet
Partia Socialiste ka mbledhur aleatët e saj. Mbledhja është drejtuar nga nënkryetari i grupit parlamentar Taulant Balla, pasi Rama mungonte.
Burime për “Dita” bëjnë të ditur se në mbledhje ishin të pranishëm mbi 80 për qind e partive politike të koalicionit, ndërsa disa përfaqësues të partive aleate munguan.
Në emër të kreut të qeverisë, Balla bëri një rezyme të situatës së deritanishme, ndërsa kërkoi ndjesë për mospërmbushjen e plotë të detyrimeve të PS ndaj partive aleate.
“Por më mirë vonë se sa kurrë”, mësohet të ketë thënë Balla.
Tryeza e partive zgjodhi një kryesi ekzekutive permanente e cila duke filluar nga nesër, do të adresojë dhe do të punojë për zgjidhjen e të gjitha pikave të marrëveshjes, duke kontaktuar dhe duke u ulur me çdo kryetar partie kokë më kokë.
Kryesia organizative përbëhet prej Taulant Ballës, Idajet Beqiri, Dhimitër Musliu dhe Gjet Ndojës.
Të njëjtat burime bëjnë të ditur për “Dita” se pika e dytë e diskutimit ishin zgjedhjet vendore.
PS dhe aleatët e saj ranë dakord që të dalin sërish të bashkuar për zgjedhjet vendore të 21 qershorit, ashtu sikurse bënë për zgjedhjet e përgjithshme në vitin 2013 me qëllim maksimalizimin e votave.
Takimi i dytë pritet nën drejtimin e kreut të qeverisë Edi Rama.
Vetë Rama foli lidhur me temën e rikthyer disa here të raporteve me aleatët, në mbrëmjen e fundvitit me gazetarët.
I pyetur nga disa prej tyre pse parti që kontribuan në fitoren e së majtës janë jashtë qeverisjes ndërsa të tjerë që kanë qenë kundërshtarë ose aleatë me vota të papërfilshme janë brenda, Rama tha:
“Është si ajo historia e autobusit të unazës. Nëse të ikën në xhiron e parë, thjesht duhet të presësh në stacion se kthehet prapë. Disa nuk presin dot…”
*********
Partitë e Koalicionit të Majtë veç PS-LSI-PBDNJ, që morën mbi 5 mijë vota sipas marrëveshjes, por ende të papërfaqësuara në Qeverisje
Partia Demokracia Sociale (Paskal Milo) – 11838 vota (e katërta nga gjithsej 37 parti)
Partia Social Demokrate (Skënder Gjinushi) – 10138 vota (e pesta nga gjithsej 37 parti)
Aleanca Popullore (Artur Dojaka) – 8879 vota (e gjashta nga gjithsej 37 parti)
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn